Ερρίκος της Πάρμας

Ο Ερρίκος (ιταλ. Enrico, 13 Ιουνίου 1873 - 16 Νοεμβρίου 1939) από τον Οίκο των Βουρβόνων-Πάρμας ήταν τιτουλάριος δούκας της Πάρμα και Πλακεντίας (1907-39) και αρχηγός του Οίκου των Βουρβόνων-Πάρμας.

Ο Ερρίκος Μάριος Αλβέρτος Φερδινάνδος Κάρολος Λουδοβίκος Αντώνιος γεννήθηκε στο Κάστρο Βάρτεγκ στο Ρόρσαχ και ήταν ο πρώτος (επιζών) γιος του Ροβέρτου της Πάρμα και Πλακεντίας και της πρώτης συζύγου του Μαρίας Πίας των Βουρβόνων-Ισπανίας, κόρης του Φερδινάνδου Β΄ των Δύο Σικελιών.

Το δουκάτο της Πάρμας συγχωνεύτηκε στην Ιταλία το 1859. Ο πατέρας, που εξακολούθησε να φέρει τον τίτλο του δούκα της Πάρμας, απεβίωσε το 1907. Επειδή ο Ερρίκος είχε μαθησιακές δυσκολίες, πραγματικός (de facto) αρχηγός του Οίκου των Βουρβόνων-Πάρμας ανέλαβε ο τριτότοκος Ηλίας. Ο Ερρίκος απεβίωσε στο Πιάνορε της Λούκκα, στην Ιταλία, άγαμος. Τον διαδέχθηκε ο δευτερότοκος Ιωσήφ.

Αναφορές

Οίκος των Βουρβόνων-Πάρμας